Cristian Heuberger, directorul celui mai titrat si prestigios Colegiu din Maramures, si-a dat demisia la presiunile primarului Catalin Chereches, care l-a umilit in public, in fata a sute de elevi ai liceului. Totul s-a petrecut la instigarea unei rude a primarului, elev la Gheorghe Sincai, care le-a cerut colegilor sai, intr-un mesaj postat pe un grup privat de Facebook, sa se adune pentru a protesta impotriva deciziei luate la nivelul institutiei de a adopta purtarea uniformei in scoala.

Mai precis, luni dimineata, Serban Rusu i-a chemat pe colegi in sala amfiteatru, afisand un mesaj trivial la adresa directorului Heuberger. In aceeasi dimineata, Cristian Heuberger a avut o discutie cu primarul Chereches vizavi de decizia consiliului de administratie a scolii de a se purta uniforma in scoala, masura adoptata in cadrul regulamentului de ordine interioara.

Fara a avea nicio atributie legala la Colegiul Gheorghe Sincai, primarul Chereches i-a pus in vedere directorului ca va participa la acea intrunire a elevilor (de care stia!!). Ceea ce s-a si intamplat. La intalnirea convocata pentru ora 12 s-a afisat si Chereches, care l-a ridiculizat pe directorul Heuberger. Umilit in fata propriilor elevi, acesta din urma a cedat, a parasit amfiteatrul si si-a dat demisia.

Primarul Chereches a fost cel care i-a incitat pe elevi la revolta, precizand ca va mai convoca el o sedinta, in care elevii isi vor alege directorul.

In privinta absentelor (cauzate de lipsa de la cursuri si prezenta in amfiteatru), Chereches a dat asigurari ca vor fi motivate de profesori, iar daca vor avea probleme, elevii se vor putea adresa primarului, care va rezolva si aceasta problema.

In tot acest timp, conducerea Inspectoratului Scolar Judetean Maramures a tacut malc. “Fufele” de la Inspectorat (numite asa de Chereches) nu s-au simtit lezate nici de limbajul suburban al primarului la adresa lor si nici nu au reactionat vizavi de interventia abuziva a edilului la Sincai, acesta din urma provocand starea de agitatie ce a dus la demisia lui Heuberger.

Nici cadrele didactice ale Colegiului nu fac nimic, tolerand situatia. Singurii care iau atitudine sunt tot elevii. Mai multi dintre acestia au anuntat ca in cursul zilei de marti se vor strange in fata institutiei, in semn de solidaritate cu directorul Cristian Heuberger.

ZiarMM

Foto: Facebook Romeo Dobocan